**ŠPORTSKI CENTAR KUTINA**

**Hrvatskih branitelja 8**

**44320 KUTINA**

**Klasa: 333-06/23-01/01**

**Urbroj: 2176-132-23-01-4**

**Kutina, 22.2.2023.**

Temeljem članka 37. Statuta Športskog centra Kutina ravnatelj raspisuje

**JAVNI POZIV br. 3**

**za kupnju rabljene umjetne trave**

1. Predmet kupoprodaje

Rabljena umjetna trava u površini od 5800 m2 sa pripadajućom sipinom kvarcnog pijeska i granulata količine 145 t, početne vrijednosti 20.552,91 eura . Kupoprodaja se vrši na način viđeno-kupljeno, za cjelokupnu količinu umjetne trave i pripadajuće sipine kvarcnog pijeska i granulata. Navedeni predmet kupoprodaje nalazi se na lokaciji Gradski stadion Kutina, Hrvatskih branitelja 10. Prijevoz organizira i trošak je kupca.

Predmet kupoprodaje može se razgledati radnim danom u vrijeme trajanja javnog

poziva od 08,00 do 14,00 sati uz prethodnu najavu na tel.099/50 43 824.

1. Početni iznos kupoprodajne cijene od 20.552,91 eura utvrđena je Odlukom Upravnog vijeća Športskog centra Kutina.

Jamčevina za sudjelovanje u natječaju iznosi 2.000,00 eura i polaže se na račun

Grada Kutina broj HR 3323400091822000008.

Fiksni tečaj konverzije 7,53450

1. Ponuditeljima koji ne budu izabrani jamčevina će biti vraćena, a ponuditelju čija ponuda bude prihvaćena će se zadržati i bit će obračunata u ukupan iznos. Ponuditelj gubi pravo na jamčevinu ako odustane od svoje ponude nakon što se pristupi postupku otvaranja ponuda.
2. Ponuda za sudjelovanje u natječaju mora sadržavati:

* Zahtjev u kojem mora biti navedeno ime i prezime natjecatelja i njegovo prebivalište (za fizičke osobe), odnosno naziv tvrtke sa adresom sjedišta (za pravne osobe), OIB, broj telefona za kontakt te naziv banke i broj računa radi povrata jamčevine
* Ponuđeni iznos kupoprodajne cijene (u eurima),
* Dokaz o izvršenoj uplati jamčevine (može preslika),

1. Pisane ponude na natječaj dostavljaju se neposredno u Športski centar Kutina ili preporučenom pošiljkom u zatvorenoj omotnici uz naznaku “Ne otvaraj – natječaj za kupnju rabljene umjetne trave“ na adresu Športskog centra Kutina, Hrvatskih branitelja 8, 44320 Kutina. Rok za dostavu ponuda je 10 dana od dana objave natječaja na internetskim stranicama Športskog centra Kutina.
2. Najpovoljnijom ponudom smatrat će se ponuda koja uz ispunjenje uvjeta iz natječaja sadrži najviši ponuđeni iznos kupoprodajne cijene.
3. U slučaju da odabrani ponuditelj odustane od sklapanja ugovora ili ne pristupi u roku određenom za sklapanje ugovora predmet kupoprodaje će se ponuditi sljedećem ponuditelju s najpovoljnijom ponudom.
4. Najpovoljniji ponuditelj dužan je sklopiti ugovor o kupoprodaji najkasnije u roku 15 dana od dana primitka odluke o odabiru. Ako najpovoljniji ponuditelj ne sklopi ugovor o kupoprodaji u naznačenom roku, smatra se da je odustao od njega i gubi pravo na povrat jamčevine.
5. Ponude otvara povjerenstvo dana 7.3.2023. godine u 8,00 sati u prostorijama Športskog centra Kutina, Hrvatskih branitelja 8.
6. Odluku o odabiru najpovoljnije ponude donosi Povjerenstvo za provedbu natječaja.
7. Športski centar Kutina je ovlašten u svakom trenutku do donošenja odluke o najpovoljnijem ponuditelju poništiti predmetni postupak natječaja.

Ravnatelj:

Renato Habek, dipl.iur.